**Sami Itani** (s. 24. maaliskuuta 1987 Pyhäjoki) on suomalainen yritysjohtaja ja entinen kymmenottelija, joka edusti Jyväskylän Kenttäurheilijoita. Häntä valmensi vuosina 2013–2015 hollantilainen Vince de Lange. Häntä valmensivat Mika Hormalainen kahteen otteeseen vuosina 2001–2003 ja uudelleen syksystä 2008 vuoteen 2012 sekä Jarkko Finni 2001–2008. Itanin isä on libanonilainen ja äiti suomalainen.

Urheilu-ura
-----------

Moniottelusta tuli Itanin päälaji 14-vuotiaana. Vuonna 2002 hän voitti nuorten Pohjoismaiden mestaruuden Ålborgissa Hän sijoittui vuonna 2003 Sherbrooken alle 18-vuotiaiden MM-kilpailujen kahdeksanottelussa 11:nneksi ja sai hopeaa saman ikäluokan Pohjoismaiden-mestaruuskilpailujen kymmenottelussa Reykjavíkissa. Itani oli vuonna 2004 Grosseton alle 20-vuotiaiden MM-kilpailujen kymmenottelussa kuudes ja voitti saman ikäluokan Pohjoismaiden-mestaruuden Jyväskylässä. Seuraavana vuonna hän oli Kaunasin alle 20-vuotiaiden EM-kilpailujen kymmenottelussa neljäs. Hän joutui keskeyttämään kahdeksan lajin jälkeen Pekingin alle 20-vuotiaiden MM-kilpailuissa 2006 ja sijoittui kahdeksanneksi Kaunasin alle 23-vuotiaiden EM-kilpailuissa 2009.

Aikuisten maaotteluissa ja Euroopan cupin kilpailuissa Itani on kilpaillut vuodesta 2005. Hän sijoittui viidenneksi Euroopan cupin superliigassa Toruńissa 2011 silloisilla ennätyspisteillään 7710. Helsingin EM-kilpailuissa 2012 Itani oli 7515 pisteellä 17:s.

Kalevan kisoissa Itani on voittanut kultaa vuosina 2011 ja 2012 sekä hopeaa 2010 ja pronssia 2006. Mestaruusvuosiensa jälkeen Itani kärsi loukkaantumisista eikä osallistunut vuoden 2013 Kalevan kisoihin ja oli neljäs vuosina 2014 ja 2015. Ennätyspisteensä 7731 hän otteli vuonna 2011 Turun Kalevan kisoissa. Sisäratojen SM-kilpailuissa Itani voitti Suomen-mestaruuden seitsenottelussa vuonna 2011. Vuonna 2013 hän saavutti hopeaa 4×200 metrin viestissä ja pronssia 60 metrin aitajuoksussa. Heinäkuussa 2015 Itani ilmoitti päättävänsä uransa saman kesän Porin Kalevan kisoihin.

Itani harjoitteli usein Hollannissa, jossa samaan valmennusryhmään kuuluivat muun muassa maailman parhaimpiin kymmenottelijoihin kuuluvat Hollannin Eelco Sintnicolaas sekä Ranskan Rudy Bourguignon.

Liike-elämässä
--------------

Itani on valmistunut kauppatieteiden maisteriksi Jyväskylän yliopistosta, ja hänen vuonna 2011 valmistunut pro gradu -tutkielmansa valittiin tieteenalan parhaaksi Suomessa. Vuodesta 2012 lähtien Itani suoritti kauppatieteiden tohtoriopintoja Aalto-yliopiston kauppakorkeakoulussa Helsingissä ja teki osan tutkinnostaan yhdysvaltalaisessa Stanfordin yliopistossa. Vuonna 2016 Itani väitteli tohtoriksi kansainvälisestä kaupasta.

Itani työskentelee Suomen henkilöstöjohtajana maailman suurimpaan henkilöstöpalveluyritykseen Adeccoon kuuluvassa Adecco Finland -konsernissa. Arvostettu englantilaiskustantamo Emerald Group julkaisi Itanin ensimmäisen kirjan *The Ideological Evolution of Human Resource Management* syksyllä 2017. Suomen Urheiluliitto valitsi Itanin liiton hallitukseen kaudelle 2018–2019. Vuonna 2020 julkaistiin Itanin ja Janne Tienarin kokoama haastattelukirja *Huipulle uusin eväin: Urheilu ja johtaminen 2020-luvulla*.

Henkilökohtaiset ennätykset
---------------------------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Ulkoradat

| *Laji* | *Tulos* | *Paikka* | *Päivä* |
| --- | --- | --- | --- |
| **100 m** | 11,16 | Lahti | 23. elokuuta 2012 |
| **400 m** | 50,01 | Helsinki | 27. kesäkuuta 2012 |
| **1 500 m** | 4.36,67 | Huddinge | 9. kesäkuuta 2013 |
| **110 m aj** | 14,62 | Turku | 7. elokuuta 2011 |
| **Korkeus** | 209 | Tampere | 6. kesäkuuta 2006 |
| **Seiväs** | 453 | Turku | 7. elokuuta 2011 |
| **Pituus** | 710 | Athens | 12. huhtikuuta 2012 |
| **Kuula** | 15,21 | Zaragoza | 27. kesäkuuta 2009 |
| **Kiekko** | 46,10 | Pori | 23. elokuuta 2009 |
| **Keihäs** | 62,18 | Lahti | 24. elokuuta 2012 |
| **Kymmenottelu** | 7731 | Turku | 7. elokuuta 2011 |

 | Sisäradat

| *Laji* | *Tulos* | *Paikka* | *Päivä* |
| --- | --- | --- | --- |
| **60 m** | 7,13 | Helsinki | 2. helmikuuta 2013 |
| **1 000 m** | 2.46,65 | Tallinna | 8. helmikuuta 2014 |
| **60 m aj** | 8,20 | Jyväskylä | 17. helmikuuta 2013 |
| **Korkeus** | 206 | Jyväskylä | 26. helmikuuta 2005 |
| **Seiväs** | 430 | Tallinna | 6. helmikuuta 2011 |
| **Pituus** | 692 | Tallinna | 5. helmikuuta 2011 |
| **Kuula** | 15,02 | Helsinki | 2. helmikuuta 2013 |
| **Seitsenottelu** | 5434 | Helsinki | 6. maaliskuuta 2011 |

 |

Lähteet
-------

1. ↑  Sami Itani Jyväskylän Kenttäurheilijat. Viitattu 29.7.2015.
2. 1 2 3 4  Sami Itani Tilastopaja (vaatii kirjautumisen, maksullinen palvelu).
3. ↑  Sami Itani otteli ennätyspisteet Tallinnassa *Yleisurheilukoulu*. SUL. Viitattu 27.6.2012.
4. 1 2 3  Kymmenottelija Sami Itanin ura päättyy Kalevan Kisoihin *Yle Uutiset*.  29.7.2015. Viitattu 29.7.2015.
5. ↑  Suomen moniottelijoille paikka ykkösliigassa *Yle Urheilu*.  3.7.2011. Yleisradio. Viitattu 3.7.2011. [vanhentunut linkki]
6. ↑  17:nneksi yltänyt 10-ottelija Itani: "Oikein hyvät fiilikset." *Keskisuomalainen*.  28.6.2012.  Arkistoitu 6.7.2012. Viitattu 29.7.2015.
7. ↑  Sami Itani Hollantilaiseen huipputalliin *Yleisurheilun kuvalehti*. Viitattu 31.5.2013.
8. ↑  Tieto talteen ekspateilta *Talouselämä – FAKTA*. Viitattu 31.5.2013.
9. ↑  Kymmenottelun Suomen mestari päättää uransa Kalevan kisoihin - lähtee huippuyliopistoon viimeistelemään opintojaan *Ilta-Sanomat*.
10. ↑  Särkkä, Heini: Sami, 29, sai kesätöitä: Palkka 8000 e / kk *Ilta-Sanomat*.  8.6.2016.  Arkistoitu 9.6.2016. Viitattu 8.6.2016.
11. ↑  Nieminen, Anna-Sofia: Sami Itani oppi urallaan tunteiden hallintaa - nyt hän hyödyntää oppejaan työelämässä Helsingin Sanomat.    
Sami sai kesätyöstä 8000e/kk ja uraloikan *Ilta-Sanomat*.
12. ↑  The Ideological Evolution of Human Resource Management Amazon Books.    
Rönnholm, Laura: Haastattelussa Sami Itani Fambition.fi.  Arkistoitu 16.8.2018.
13. ↑  SUL:n liittovaltuusto tyrmäsi mustamaalauksen, Ahonen ja Itani hallitukseen Suomen Urheiluliitto.
14. ↑  Saxén, Filip: Sami Itani: Vi kanske märker att vi inte behöver OS.  *Hufudstadsbladet*, 25.10.2020, s. 18–20. Artikkelin maksullinen verkkoversio.. Viitattu 25.10.2020.


|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansalliset | 
* Suomi (KANTO)

 |
|  |
| Henkilöt | 
* World Athletics
* Yle

 |

 |